section_heading: Novije doba
paragraph_text: Želeći utakmicama Splita dati ljepši kolorit, grupa simpatizera i navijača Splita obnovila je djelovanje navijačke skupine tijekom sezone 1994./95., Na utakmici protiv Jadrana iz Ploča u travnju 1994. prvi put su se u novije doba organizirano okupili Splitovi navijači. Izrađen je i dugačak navijački transparent, a Crveni đavoli su odlazili i na lokalna gostovanja. Kasnijim lošim plasmanima Splita i potonućem u županijski rang natjecanja, navijačka skupina polako zamire. <br>